వల్లభ్ బెంకే

వల్లభ్ శేథ్ బెంకే మహారాష్ట్ర రాష్ట్రానికి చెందిన రాజకీయ నాయకుడు. ఆయన మహారాష్ట్ర శాసనసభకు జున్నార్ శాసనసభ నియోజకవర్గం నుండి నాలుగుసార్లు ఎమ్మెల్యేగా ఎన్నికయ్యాడు. వల్లభ్ బెంకే  కృష్ణా ఖోరే డెవలప్‌మెంట్ కార్పొరేషన్ మాజీ ఉపాధ్యక్షుడిగా పని చేశాడు.
రాజకీయ జీవితం
వల్లభ్ బెంకే భారత జాతీయ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1985 మహారాష్ట్ర శాసనసభ ఎన్నికలలో జున్నార్ శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తొలిసారి ఎమ్మెల్యేగా ఎన్నికయ్యాడు. ఆయన ఆ తరువాత 1990 మహారాష్ట్ర శాసనసభ ఎన్నికలలో వరుసగా రెండోసారి ఎమ్మెల్యేగా ఎన్నికయ్యాడు. 

వల్లభ్ బెంకే ఆ తరువాత  1995, 1999 మహారాష్ట్ర శాసనసభ ఎన్నికలలో శివసేన అభ్యర్థి బాలాసాహెబ్ దంగత్ చేతిలో ఓడిపోయాడు. ఆయన 2004, 2009 మహారాష్ట్ర శాసనసభ ఎన్నికలలో తిరిగి వరుసగా రెండుసార్లు శాసనసభకు ఎన్నికయ్యాడు. 
మరణం
వల్లభ్ బెంకే వృద్ధాప్యం కారణంగా అనారోగ్యంతో  ముంబైలోని ఓ ప్రైవేట్ హాస్పిటల్‌లో చికిత్స పొందుతూ ఆరోగ్యం విషమించడంతో 2024 ఫిబ్రవరి 11న మరణించాడు.
 మూలాలు 

వర్గం:మహారాష్ట్ర వ్యక్తులు
వర్గం:మహారాష్ట్ర రాజకీయ నాయకులు
వర్గం:1950 జననాలు
వర్గం:2024 మరణాలు
వర్గం:నేషనలిస్ట్ కాంగ్రెస్ పార్టీ రాజకీయ నాయకులు